title: Roberto Ayala
text: Roberto Fabián Ayala naixito de Paraná (Archentina) o 12 d'abril de 1973 ye un futbolista archentino que actualment ye retirato y que chugó en o Real Zaragoza dende 2007 dica 2010.
  
  Biografía 
  Ayala ye archentino, encara que tamién tien nacionalidat italiana. Chuga d'esfensa central y o suyo primer equipo estió Ferro Carril Oeste. Como su pai tamién se diz Roberto Ayala, ell prefiere que li digan Fabián Ayala.
  
  Se formó en as categorías inferiors d'o Ferro Carril Oeste dica 1992, anyo que pasó a fer parti d'a primera plantiella. Debutó en a primera división archentina o 23 de febrero de 1992 en o partito Ferro Carril Oeste 2 - Belgrano de Córdoba 1.
  
  En 1994 fichó por o River Plate. Con iste equipo ganó lo Torneyo Apertura ixe mesmo anyo.
  
  En 1995 fichó por o Nápols d'a Serie A italiana.
  
  En 1998 fichó por l'AC Milan. En a suya primera temporata en o suyo nuevo club se proclamó campión d'a liga italiana.
  
  En 2000 o Valencia CF se fació con os suyos servicios. Con iste equipo plegó a la final d'a Liga de Campions de 2001 y ganó dos ligas y una Copa d'a UEFA. En a temporata 2004-2005 un par de lesions fación que no chugase a mayor parti d'a liga.
  
  En 2007, Ayala fichó por o Villarreal CF pero no chugó garra partito con o equipo amariello, ya que o 14 de chuliol d'o mesmo anyo, o Real Zaragoza pagó os seis millons d'euros d'a suya clausula de rescisión ta fichar-lo.
  
  Selección nacional 
  Debutó como internacional con a selección archentina o 16 de noviembre de 1994 en o partito Chile 3 - Archentina 0.
  
  Tamién chugó con a selección olimpica que ganó a medalla d'oro en os Chuegos Olimpicos d'Atenas 2004.
  
  Clubs 
   Ferro Carril Oeste – 1992-1993.
   Club Atlético River Plate – 1994-1995.
   SSC Napoli – 1995-1998.
   AC Milán – 1998-2000.
   Valencia CF – 2000-2007.
   Real Zaragoza - 2007- 2010.
   Racing Club de Avellaneda - 2010.
  
  Tetulos
  
  Nacionals 
   1 Liga archentina (Torneyo Apertura), River Plate, 1994.
   1 Liga italiana, AC Milan, 1998-1999.
   2 Ligas espanyolas, Valencia CF, 2001-2002 i 2003-2004.
  
  Internacionals 
   1 Copa d'a UEFA, Valencia CF, 2003-2004.
   1 Supercopa d'Europa, Valencia CF, 2004.
   Medalla d'oro en os Chuegos Olimpicos, Selección argentina.
  
  Participacions en a Copa d'o Mundo 
   Francia 1998: 5 partitos.
   Corea e Chapón 2002: 0 partitos.
   Alemanya 2006: 5 partitos, 1 gol.
  
  Vinclos externos 
   Web Oficial d'Ayala.
   Ayala en www.lfp.es.
   Estatisticas d'Ayala con a selección archentina (RSSF).
  
  Futbolistas d'Archentina
  Medallistas olimpicos d'Archentina
  Esportistas d'os Chuegos Olimpicos de 1996
  Esportistas d'os Chuegos Olimpicos de 2008
  Medalla d'oro en os Chuegos Olimpicos
  Medalla d'archent en os Chuegos Olimpicos
  Futbolistas d'a Selección Archentina
  Futbolistas de River Plate
  Futbolistas de l'AC Milán
  Futbolistas d'o Valencia CF
  Futbolistas d'o Real Zaragoza
  Futbolistas d'o Real Zaragoza en os anyos 2000
  Futbolistas d'o Real Zaragoza en os anyos 2010
  Archentinos d'ascendencia basca
  1973 (naixencias)